गुरुग्राम। हरियाणा में 40 और मरीज मिलने के बाद प्रदेश में कुल मरीजों का आंकड़ा 688 पर पहुंच गया है। इनमें 10 की मौत हो चुकी। यहां कुल 290 लोग अभी तक ठीक हुए हैं। वहीं, पंचकूला में रविवार को दो और पॉजिटिव केस (Positive case) आए हैं। दोनों ट्रक ड्राइवर हैं। एक गांव माजरी का रहने वाला है, जबकि दूसरा पंचकूला सेक्टर-19 का है। उधर, ऑरेंज जोन गुरुग्राम में 16, रेड जोन फरीदाबाद में छह, सोनीपत 12, नारनौल में दो, दादरी, कैथल, सिरसा और पंचकूला में गत दिवस एक-एक संक्रमित मिले थे। इस दौरान 11 लोग ठीक भी हुए जिनमें दस झज्जर और एक फरीदाबाद का है। यमुनानगर में रविवार को पांचों कोरोना वायरस पॉजिटिव मरीजों की दूसरी रिपोर्ट भी आ गई है। इनमें चार की रिपोर्ट फिर पॉजीटिव आई है।
राहत की बात यह कि भिवानी, कैथल, कुरुक्षेत्र और चरखी दादरी में सभी मरीज महामारी से उबर चुके हैं। फिलहाल 14 हजार 707 लोगों को निगरानी में रखा गया है जिनमें से चार हजार 139 की रिपोर्ट का इंतजार है। प्रदेश में 42.96 फीसद रिकवरी रेट (Recovery rate) के साथ मरीज ठीक हो रहे, जबकि नौ दिन में संक्रमित दोगुने हो रहे हैं। अब प्रति दस लाख लोगों पर दो हजार 102 लोगों के टेस्ट किए जा रहे।
महामारी से सबसे ज्यादा प्रभावित गुरुग्राम में कुल मरीजों की संख्या 142 हो गई है जिनमें 51 ठीक हो चुके, जबकि 91 लोग उपचाराधीन हैं। फरीदाबाद में 88, सोनीपत में 89, झज्जर में 74, नूंह में 59, अंबाला में 41, पलवल व पानीपत में 36-36, पंचकूला में 20, जींद में 17, करनाल में 14, यमुनानगर में आठ, फतेहाबाद व सिरसा में सात-सात, महेंद्रगढ़, हिसार और रोहतक में चार-चार, रेवाड़ी व भिवानी में तीन-तीन, कुरुक्षेत्र और कैथल में दो-दो, तथा चरखी दादरी में अभी तक एक पॉजिटिव मिला है। नूंह में 57, फरीदाबाद में 55, गुरुग्राम में 51, पलवल में 32, पंचकूला में 17, अंबाला में 11, झज्जर में दस, सोनीपत में नौ, पानीपत में छह, करनाल में पांच, सिरसा में चार, यमुनानगर, भिवानी और हिसार में तीन-तीन, कैथल, कुरुक्षेत्र, रोहतक में दो-दो व चरखी दादरी और फतेहाबाद में एक-एक मरीज ठीक हुए।
awa_Deva hin_Deva awa_Deva